**प्रश्न १ : अ: दासबोधाचा सारांश सांगितलेली ओवी**

*ग्रंथां नाम दासबोध| गुरुशिष्यांचा संवाद| येथ बोलला विषद| भक्तीमार्ग||(१-१-२)*

दासबोध हा प्रामुख्याने गुरु-आणि-शिष्य यांच्यातल्या संवादाच्या स्वरुपात लिहिलेला आहे आणि त्यात भक्ती मार्गाचा विषय केंद्र स्थानी आहे. दासबोधातील प्रमुख सिद्धांत चौथ्या ओवीत आला आहे – “देव पावण्याचा सर्वात प्रमुख मार्ग भाकीत आहे.”

*भक्तीचेन योगे देव| निश्चये पावती मानव| ऐसा आहे अभिप्राव इये ग्रंथी|| (१-१-४)*

**प्रश्न १: ब: द. १-१ मध्ये काथीलेले दासबोधातील मधील विषय**

दासबोधात नाना विषयांचा उहापोह केलेला आहे. त्यात प्रामुख्याने :

* भक्ती मुळे ईश्वरप्राप्ती होते तर तिचे स्वरूप, शुद्ध ज्ञान, आत्मस्थिती
* शुद्ध उपदेश, सायुज्य मुक्ती, मोक्षप्राप्तीचे लक्षण
* शुद्ध आत्मस्वरूप, विदेह अवस्था, अलिप्तपणा
* मुख्य देव कोण, खरा भक्त, जीव आणि शिव यातील संबंध
* ब्रह्माचे स्वरूप, वैचारिक भेद, आपली स्थिती
* उपासनेचे प्रमुख लक्षण, काव्याची लक्षणे, चातुर्य लक्षणे
* मायेची निर्मिती, पंचभूतांची लक्षणे, निर्मात्याचे स्वरूपलक्षण
* शिष्याच्या नाना शंकांचे निवारण

**प्रश्न २: क्षुद्रवृत्तीच्या टीकाकाराची भूमिका**

दासबोधातील वचने साक्षात ईश्वरवचने असल्याने त्यांवर कोणीही अविश्वास दाखवू नये.

*पूर्ण ग्रंथ पाहिल्याविण| उगाच ठेवी जो दुषण| तो दुरात्मा दुराभिमान| मत्सरे करी || (१-१-२२)*

ग्रंथाचे पूर्ण वाचन न करिता त्यास दोष देतो तो पापी. त्यातून त्याचा मत्सरच दिसतो. मत्सरातून तिरस्कार तर तिरस्कारातून क्रोध निर्माण होतो. या ग्रंथाकडे अहंभाव बाजूला ठेऊन समजण्याचा प्रयत्न करावा.

**प्रश्न ३: द. २०-१० मधील दासबोधातील तत्वज्ञानाचा सारांश**

दासबोधातील प्रमुख मुद्यांची summary खालील पणे या समासात आली आहे:

* परब्रह्म सर्वत्र व्यापलेले आहे
* परब्रह्म निर्गुण व विकार रहित आहे
* परब्रह्म साधू-संतांचे निवास स्थान आहे
* ज्ञान्दृष्टीसाठी श्रवण मनन हा विवेकाचा मार्ग आहे
* परब्रह्माचे आकलन झाल्यास जन्माचे सार्थक झाले असे समजावे

**प्रश्न ४: ओव्यांचा अर्थ**

* **आता श्रावण केलियाचे फळ | (१-१-२८)**

फलश्रुतीमध्ये समर्थ म्हणतात की वर्तन चांगल्या दिशेत बदलते. मनातील शंका (जसे: देव खरे आहेत का? शेंदूर फसलेल्या दगडाला देव मानायचे का? ईश्वर हा सृष्टी नियंत्रक आहे का?) दूर होतात.

* **जाले साधनाचे फळ | (२०-१०-२६)**

साधनेला जेंव्हा फळ मिळते, तेंव्हा सिद्धी मिळते, संसार सफल होतो. निर्गुण परब्रह्म अंतरंगात वास करायला लागतो.

**प्रश्न ५: अ: दासबोधाच्या अभ्यासासंदर्भात मार्गदर्शन**

*वीस दशक दासबोध| श्रवणद्वारे घेता शोध| मननकर्त्यास विषद| परमार्थ होतो|| (२०-१०-३१)*

सर्व ग्रंथाचे श्रवण करून त्याच्यावर चिंतन करणे अपेक्षित आहे तरच त्यातील परमार्थ समजायला लागेल.

*वीस दशक दोनिसे समास| साधके पहावे सावकास| विवरता विशेषाविशेष| काळो लागे||(२०-१०-३२)*

याचा सावकाश अभ्यास करावा. त्याचे विवरण केल्यास वेगवेगळे पैलू कळायला लागतात.

नुसते पारायण करून उपयोग नाही. प्रत्यक्ष अनुभव-प्रचीती सर्वात महत्वाची आहे.

**प्रश्न ५: ब: दैनंदिन उपसना कोणती?**

लहानपणी मनचे श्लोक म्हणाल्याचे स्मरते, पण अलीकडच्या काळात दासबोधाच्या स्वाध्यायांव्यतरिक्त काही समर्थ-उपासना होत नाहीये. आधी हा ग्रंथ जेवढा समजावून घेता येईल तेवढा समजण्याचा मानस आहे.